CELEX: 62020TN0557
Language: fi
Date: 2020-09-01 00:00:00
Title: Asia T-557/20: Kanne 1.9.2020 – SRB v. EDPS

16.11.2020   
            
            
               FI
            
            
               Euroopan unionin virallinen lehti
            
            
               C 390/39
            
         
      Kanne 1.9.2020 – SRB v. EDPS
      (Asia T-557/20)
      (2020/C 390/56)
      Oikeudenkäyntikieli: englanti
      
         Asianosaiset
      
      
         Kantaja: Yhteinen kriisinratkaisuneuvosto (SRB) (asiamiehet: H. Ehlers, M. Fernandez Ruperez ja J. King, avustajinaan asianajajat H. Kamann, M. Braun ja F. Louis)
      
         Vastaaja: Euroopan tietosuojavaltuutettu (EDPS)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kanteen kohteena olevan päätöksen
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      SRB vaatii kanteessaan unionin yleistä tuomioistuinta kumoamaan EDPS:n 24.6.2020 tekemän päätöksen, jonka se on tehnyt kanteluihin perustuvilla viitenumeroilla 2019-0947, 2019-0998, 2019-0999, 2019-1000 ja 2019-1122 ja jossa katsottiin, että SRB oli rikkonut asetuksen (EU) 2018/1725 (1) 15 artiklaa.
      Kanteensa tueksi kantaja vetoaa kahteen kanneperusteeseen.
      Ensimmäinen kanneperuste, joka perustuu siihen, että kolmannen osapuolen kanssa jaetut tiedot eivät olleet asetuksen (EU) 2018/1725 3 artiklan 1 kohdassa tarkoitettuja henkilötietoja.
      Toinen kanneperuste, joka perustuu siihen, että EDPS on rikkonut Euroopan unionin perusoikeuskirjan 41 artiklan mukaista oikeutta hyvään hallintoon, koska se ei ole paljastanut riittävästi kanteluihin liittyviä tietoja.
      
         (1)  Luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23.10.2018 annettu Euroopan parlamentin ja neuvoston asetus (EU) 2018/1725 (EUVL 2018, L 295, s. 39).